Source: https://www.tax-fin-lex.si/Zbirke/SodnaPraksaList?nodeId=b7142c59-6b6b-452f-9d1b-4382660047e1
Timestamp: 2019-06-18 13:20:05+00:00
Document Index: 3800619

Matched Legal Cases: ['sodišče ', 'sodišče ', 'ZKP ', 'ZKP ', 'sodišče ', 'sodišče ']

ZBPP člen 48, 49
UPRS Sodba II U 120/2019-6
UP00021571
ZBPP člen 24, 24/1, 24/1-1, 24/3
brezplačna pravna pomoč - pogoji za dodelitev brezplačne pravne pomoči - verjetni izgled za uspeh - novi dokazi - obnova postopka
Po mnenju sodišča pogoj, da je podan verjetni izgled za uspeh ni izkazan. Z izpodbijano odločbo je tožena stranka zavrnila tožnikovo prošnjo za dodelitev brezplačne pravne pomoči, saj tožnik v obnovi postopka ne more pričakovati uspeha za oprostilno sodbo, saj ne gre za takšne nove dokaze, ki bi ob upoštevanju že izvedenih dokazov utegnili povzročiti njegovo oprostitev. V zadevi je tudi odločalo Vrhovno sodišče RS, ki je s sodbo zavrnilo zahtevo za varstvo zakonitosti in se opredelilo do spornih dokazov.
UPRS Sodba II U 63/2019-12
UP00021562
ZBPP člen 24, 24/1, 24/1-1, 24/5, 26, 26/1, 26/1-1
brezplačna pravna pomoč - preklic pogojne obsodbe - podaljšanje roka za izpolnitev obveznosti - pravna in dejanska vprašanja - zagovornik
V obravnavanem primeru je ocena tožene stranke, da je tožeči stranki postopek znan, ker naj bi ji bil rok za izpolnitev posebnega pogoja že enkrat podaljšan in da ne gre za reševanje pravnih vprašanj ter zato ne potrebuje zagovornika, napačna. Postavitev zagovornika obsojencu, ki ga zaradi gmotnega položaja ne more sam najeti in mu je potrebno zagotoviti enak položaj, kot obsojencu, ki tovrstnih gmotnih težav nima, terja po presoji sodišča že sama okoliščina, da mu je v postopku mogoče izreči zaporno kazen.
UPRS Sodba II U 90/2019-6
UP00021564
ZBPP člen 24, 24/1, 24/1-1, 24/3, 26, 26/4
brezplačna pravna pomoč - sodno varstvo - Evropsko sodišče za človekove pravice (ESČP) - preuranjena zahteva - izčrpanje domačih pravnih sredstev
Za ponovno zastopanje se šteje svetovanje in zastopanje v postopkih pred domačimi in mednarodnimi sodišči ter institucijami, ustanovljenimi za izvedensodno poravnavanje sporov.
UPRS Sodba I U 1384/2018-6
UP00022367
ZBPP člen 11, 11/3, 13, 13/1, 14, 14/2. ZUP člen 9, 144, 146
brezplačna pravna pomoč - pogoji za dodelitev brezplačne pravne pomoči - materialni pogoj - absolutna bistvena kršitev določb postopka - načelo zaslišanja stranke v postopku
Toženka je po prejemu tožničine prošnje in (očitni) presoji, da je ta popolna (saj ni zahtevala njene dopolnitve), pridobila potrebne podatke iz obstoječih zbirk podatkov in na njihovi podlagi odločila o tožničini prošnji. V obravnavani zadevi torej ni odločala v skrajšanem ugotovitvenem postopku, temveč v posebnem ugotovitvenem postopku. Ker pa je odločala v posebnem ugotovitvenem postopku, je bila pred izdajo odločbe dolžna upoštevati načelo kontradiktornosti oziroma načelo zaslišanja stranke in dati tožnici kot prosilki možnost, da se izjavi o vseh dejstvih in okoliščinah, ki so pomembne za odločbo.
UPRS Sodba II U 69/2017-13
UP00019991
brezplačna pravna pomoč - stroški brezplačne pravne pomoči - odmera stroškov - rok za vrnitev napotnice - kdaj je storitev opravljena - mediacija - poravnava
Ko je brezplačna pravna pomoč dodeljena za pravdni postopek na prvi stopnji, se za zadnjo storitev šteje, ko stranka prejme sodbo sodišča prve stopnje, torej v obravnavanem primeru, ko je tožnik kot pooblaščenec stranke prejel izdatek poravnave.
UPRS Sodba II U 48/2019-6
UP00021619
ZBPP člen 13, 13/1, 14. ZSVarPre člen 27, 27/1
brezplačna pravna pomoč - pogoji za dodelitev brezplačne pravne pomoči - materialni pogoj - solastnik - ocena vrednosti nepremičnine
Tožeča stranka je solastnica premoženja, katerega vrednost presega višino 48 osnovnih zneskov minimalnega dohodka, zato ne izpolnjuje finančnega pogoja za dodelitev BPP.
UPRS Sodba II U 6/2019-9
UP00020005
ZBPP člen 7, 7/1
brezplačna pravna pomoč - zavrnitev prošnje - izvensodni postopek - objava odgovora in ali popravka
Po določbah ZBPP se lahko brezplačna pravna pomoč odobri le za zadeve, ki so predmet sodnega postopka.
UPRS Sodba II U 9/2019-13
UP00020001
ZUP člen 67, 67/1. ZBPP člen 34, 34/2
brezplačna pravna pomoč - poziv na dopolnitev prošnje - pravilna vročitev - odločitev o stroških postopka
Iz vročilnice očitno izhaja datum, ko je tožeča stranka prejela poziv na dopolniev vprošnje, zato očitna pomota v datumu na pozivu nima vpliva na pravilnost vročitve.
UPRS Sodba II U 10/2019-12, enako tudi ,
UP00021563
ZMed člen 26, 26/1, 33, 33/1. ZBPP člen 1, 1/1, 7, 7/1
brezplačna pravna pomoč - sodno varstvo - izvensodni postopek - preuranjena zahteva
Vložitev izvensodnega zahtevka za objavo popravka od odgovornega urednika po določilih ZMed, ne pomeni sodnega postopka, zato ji za to obliko pravne pomoči, brezplačne pravne pomoči ni mogoče dodeliti.
UPRS Sodba II U 339/2018-14
UP00020436
Zakon o dedovanju člen 224. ZPP člen 394, 394/1, 394/1-10
brezplačna pravna pomoč - pogoji za dodelitev brezplačne pravne pomoči - verjetni izgled za uspeh - pravnomočno končan postopek - zapuščinski postopek
Kadar je zapuščinska obravnava končana s pravnomočnim sklepom o dedovanju, pa so podani pogoji za obnovo postopka po 394. členu ZPP, se zapuščinski postopek ne obnovi, ampak lahko stranke svoje pravice uveljvljajo v pravdi.
ZBPP člen 24. ZUP člen 67, 67/2
ZBPP člen 24. ZUP člen 66, 67
UPRS Sodba II U 21/2019-6
UP00019990
ZKP člen 162. ZBPP člen 7, 7/1
brezplačna pravna pomoč - zavrnitev prošnje - odložitev kazenskega pregona - izvensodna poravnava
Odlog kazenskega pregona in v primeru pozitivnega izida zavrženja obadbe po 162. členu ZKP je ena od možnosti zaključka kazenskega postopka zoper osumljenca. Odlog kazenskega predloga je možnost izvensodne poravnave spora, zato je glede na določbo prvega odstavka 7. člena ZBPP dodelitev brezplačne pravne pomoči mogoča tudi za postopke po 162. členu ZKP.
UPRS Sodba I U 1662/2018-9
UP00022509
ZBPP člen 30, 39, 40
brezplačna pravna pomoč - spor o stroških in nagradi odvetnika za izvajanje brezplačne pravne pomoči - sklenitev sodne poravnave - postopek izdaje začasne odredbe
Po presoji sodišča je organ za BPP pravilno uporabil materialni predpis in pravilno odločil, da je v nagrado po tar. št. 3/1 OT že zajeto zastopanje upravičenke na poravnalnem naroku, saj v tar. št. 3 OT ali kje drugje v OT ni določeno, da bi izvajalcu BPP poleg nagrade za sklenitev sodne poravnave pripadala tudi nagrada za njegovo zastopanje na naroku za sklenitev sodne poravnave. Odvetnik je upravičen do nagrade v zvezi z „opravljenim delom“, med slednjega pa nedvomno sodi opravljeno delo v zvezi s sklenitvijo sodne poravnave v postopku izdaje začasne odredbe, saj se je s tem zaključil postopek odločanja o predlogu za začasno odredbo, torej o samostojnem zahtevku, o katerem bi sicer odločalo sodišče neodvisno od postavljenih zahtevkov v okviru rednega sodnega postopka, v katerem je nato bila sklenjena (tudi) sodna poravnava, zato organ za BPP zmotno meni, da bi ob priznanju še nagrade za sklenitev sodne poravnave v postopku izdaje začasne odredbe prišlo do njenega neupravičenega podvajanja.
UPRS Sodba II U 359/2018-6
UP00019072
ZBPP člen 48, 48/1
brezplačna pravna pomoč - vračilo prejete brezplačne pravne pomoči - uspeh v postopku - stroški postopka - združitev postopka
Če upravičenec do brezplačne pravne pomoči delno uspe v postopku in je na podlagi pravnomočne odločbe sodišča pridobil premoženje, je dolžan povrniti Republiki Slovenij razliko med stroški, ki so bili dejansko izplačani iz naslova brezplačne pravne pomoči in zneskom, ki ga je povrnila nasprotna stranka iz naslova stroškov postopka.
UPRS Sodba I U 2537/2018-5
UP00020641
brezplačna pravna pomoč - pogoji za dodelitev brezplačne pravne pomoči - objektivni pogoj - očitno nerazumna zadeva - obnova kazenskega postopka
Tožnik v prošnji kot razlog za obnovo navaja „zaslišanje priče, ki bo izpovedala v korist prosilca“, v njeni dopolnitvi pa med drugim tudi navaja, da naj bi našel pričo, katere izjavo prilaga, ki naj bi izpovedala o tem, da ni „zagrešil očitanega kaznivega dejanja“. Po presoji sodišča je te tožnikove navedbe mogoče razumeti, da želi obnovo postopka predlagati tudi po 3. točki navedene določbe ZKP.
UPRS Sodba II U 338/2018-11
UP00019065
ZBPP člen 13, 13/2. ZUPJS člen 11, 11/1, 11/1-1
brezplačna pravna pomoč - razveza zakonske zveze - preživnina - plačevanje preživnine - finančni pogoj
Ob razvezi zakonske zveze mladoletna hčerka ni bila dodeljena tožniku, zato se šteje za samsko osebo. Strošek plačevanja preživnine se pri dodelitvi brezplačne pravne pomoči (finančni pogoj) upošteva le, če prosilec sodišče obvesti o svojih preživninskih obveznostih.
UPRS Sodba I U 2480/2018-7
UP00021884
ZUP člen 223
brezplačna pravna pomoč - sklep o popravi pisne pomote - popravek - izrek odločbe - tožba zoper sklep o popravi pomote
Na podlagi 223. člena ZUP je možno popraviti samo pomote tehničnega značaja, torej dejanske, ne pa pravne pomote, in ko gre očitno za pomotni zapis stvarno izjavljene volje organa, ne pa za vsebinsko spremembo odločbe.